# ΕΛΛΗΝΙΚΗ ΔΗΜΟΚΡΑΤΙΑ

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 14702**

**Λιβαδειά 23/8/2022**

**ΑΠΟΣΠΑΣΜΑ**

Από το πρακτικό της αριθμ.2022-17ης ΔΙΑ ΠΕΡΙΦΟΡΑΣ Κατεπειγουσας Συνεδρίασης

του Δημοτικού Συμβουλίου Λεβαδέων

Αριθμός απόφασης  **86**

**ΘΕΜΑ : Τροποποίηση τεχνικού προγράμματος εκτελεστέων έργων του Δήμου οικονομικού έτους 2022 (Η 3/2022 Απόφαση της Ε.Ε)**

Στη Λιβαδειά σήμερα την 23η Aυγούστου 2022, ημέρα Τρίτη και ώρα 11:00 π.μ , συνήλθε σε  **έκτακτη δια περιφοράς** συνεδρίαση το Δημοτικό Συμβούλιο του Δήμου Λεβαδέων ύστερα από την από  **14649/22-8-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 21 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τόλιας Δημήτριος |
|  | Μητάς Αλέξανδρος | 2 | Γαλανός Κων/νος |
|  | Τσεσμετζής Εμμανουήλ | 3 | Παπαϊωάννου Λουκάς |
|  | Δήμου Ιωάννης | 4 | Φορτώσης  Αθανάσιος |
|  | Αποστόλου Ιωάννης | 5 | Τζουβάρας Νικόλαος |
|  | Σάκκος Μάριος | 6 | Γερονικολού Λαμπρινή |
|  | Νταντούμη Ιωάννα | 7 | Μπαρμπέρης Νικόλαος |
|  | Καράβα Χρυσοβαλάντου Βασιλική (Βάλια) | 8 | Αλεξίου Λουκάς |
|  | Μερτζάνης Κων/νος | 9 | Τουμαράς Βασίλειος |
|  | Γιαννακόπουλος Βρασίδας | 10 | Πλιακοστάμος Κων/νος |
|  | Σαγιάννης Μιχαήλ | 11 | Σπυρόπουλος Δημοσθένης |
|  | Πούλου Γιώτα | 12 | Κατής Χαράλαμπος |
|  | Πούλος Ευάγγελος |  |  |
|  | Καπλάνης Κων/νος |  | Οι οποίοι δεν προσήλθαν |
|  | Καράλης Χρήστος |  | Αν και κλήθηκαν νόμιμα |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |
|  | Χέβα Αθανασία (Νάνσυ) |  |  |

Στην συνεδρίαση δεν ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου ενημέρωσε ότι το σώμα ότι με την 85/2022 Απόφασή του , ομόφωνα κρίθηκε το κατεπείγον της πρόσκλησης και η δια περιφοράς συνεδρίαση και κατά συνέπεια προχωρά στη συζήτηση του εν λόγω θέματος .

Εισηγούμενη το 2Ο θέμα της ημερήσιας έθεσε υπόψη των μελών του Δημοτικού Συμβουλίου μέσω email , την υπ αριθμ. 3/2022 Απόφαση της Εκτελεστικής Επιτροπής , το υπ 14239/12-8-2022 έγγραφο του Γραφείου Δημάρχου, με το οποίο διαβιβάζεται η 3/2022 Απόφαση της Εκτελεστικής Επιτροπής του Δήμου, σύμφωνα με την οποία εισηγείται, σε εφαρμογή των διατάξεων του άρθρου 63παρ.γ του Ν.3852/2010 ,στο Δημοτικό Συμβούλιο την τροποποίηση του Τεχνικού Προγράμματος Εκτελεστέων Έργων έτους 2022 του Δήμου Λεβαδέων**.**

Ακολούθως λαμβάνοντας το λόγο ο κ. Δήμαρχος ενημέρωσε το σώμα ότι με την 3/2022 Απόφαση της Εκτελεστικής Επιτροπής του Δήμου που ελήφθη κατά την συνεδρίασή της την 12/8/2022 παρέστη ανάγκη τροποποίησης του προτεινόμενου με την 124/2021 (ΑΔΑ: ΨΙΩΨΩΛΗ-ΨΚΒ) Απόφαση του Δημοτικού Συμβουλίου Τεχνικού Προγράμματος Εκτελεστέων Έργων έτους 2022 και προτείνεται η εγγραφή σε αυτό δυο νέων έργων καθώς και η επανεγγραφή ενός έργου όπως αναλυτικά αναφέρονται παρακάτω:

**Εγγραφή δύο νέων έργων:**

**1. “Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγιάς Καλαμιώτισσας”**, προϋπολογισμού 500.000,00€ συμπεριλαμβανομένου του ΦΠΑ σε βάρος του προϋπολογισμού του ενάριθμου έργου 2014ΣΕ57100004 της ΣΑΕ 571 του Π.Δ.Ε.

**2. “Ανακατασκευή αγωνιστικού χώρου ποδοσφαίρου Δημοτικού Σταδίου <<ΛΑΜΠΡΟΣ ΚΑΤΣΩΝΗΣ>>”,** προϋπολογισμού 330.000,00€ συμπεριλαμβανομένου του ΦΠΑ που θα χρηματοδοτηθεί από την Περιφέρεια Στερεάς Ελλάδας και συγκεκριμένα από το Τεχνικό Πρόγραμμα έτους 2022 της Π.Ε. Βοιωτίας (Πρόγραμμα ΤΑΚΤΙΚΟΙ ΚΑΠ).

**Επανεγγραφή του έργου:** “**Βελτίωση παιδικών χαρών”** με Κ.Α. 30/7322.004 και πίστωση 8.579,61€ (μετά από τροποποίηση προϋπολογισμού-μεταφορά από τον Κ.Α. 45/7326.401 με τίτλο ‘’Διαμόρφωση διαδρόμων νέου νεκροταφείου Λειβαδιάς’’) λόγω της υπ΄ αριθμό 359881/2021 (ΦΕΚ 5983 Β΄/20.12.2021) απόφασης του Υπουργού Υποδομών και Μεταφορών περί καθορισμού συντελεστών αναθεώρησης τιμών δημοσίων έργων, σύμφωνα με την παρ. 23 του άρθρου 153 του ν. 4412/2016.

Ακολούθως η Πρόεδρος κάλεσε τους δημοτικούς συμβούλους να ψηφίσουν την εισήγηση της Υπηρεσίας έτσι όπως αποτυπώθηκε στις 3/2022 Απόφαση της Εκτελεστικής Επιτροπής του Δήμου.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* το άρθρο 191 του Ν. 4555/2018 όπως αυτό τροποποιήθηκε με το άρθρο 8 του Ν. 4623/2019
* το υπ αριθμ. υπ 14239/12-8-2022 έγγραφο του Γραφείου Δημάρχου
* Την υπ αριθ 3/2022 Απόφαση της Εκτελεστικής Επιτροπής του Δήμου
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Τροποποιεί το Τεχνικό Πρόγραμμα Εκτελεστέων Έργων έτους 2022 και

**Α) Εγγράφει σε αυτό :**

**1) το έργο με τίτλο “Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγιάς Καλαμιώτισσας”**, προϋπολογισμού 500.000,00€ συμπεριλαμβανομένου του ΦΠΑ σε βάρος του προϋπολογισμού του ενάριθμου έργου 2014ΣΕ57100004 της ΣΑΕ 571 του Π.Δ.Ε.

**2) το έργο με τίτλο “Ανακατασκευή αγωνιστικού χώρου ποδοσφαίρου Δημοτικού Σταδίου <<ΛΑΜΠΡΟΣ ΚΑΤΣΩΝΗΣ>>”,** προϋπολογισμού 330.000,00€ συμπεριλαμβανομένου του ΦΠΑ που θα χρηματοδοτηθεί από την Περιφέρεια Στερεάς Ελλάδας και συγκεκριμένα από το Τεχνικό Πρόγραμμα έτους 2022 της Π.Ε. Βοιωτίας (Πρόγραμμα ΤΑΚΤΙΚΟΙ ΚΑΠ).

**Β) Επανεγγράφει το με τίτλο** “**Βελτίωση παιδικών χαρών”** με Κ.Α. 30/7322.004 και πίστωση 8.579,61€ .

**Το Δ.Σ. εξουσιοδοτεί τον Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.**

**Η απόφαση πήρε τον αριθμό 86**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

|  |  |  |  |  |
| --- | --- | --- | --- | --- |
|  |  | **ΤΑ ΜΕΛΗ** |  | |
|  | Καλογρηάς Αθανάσιος | | | |  | |
|  | Μητάς Αλέξανδρος | | | | ΠΙΣΤΟ ΑΠΟΣΠΑΣΜΑ | |
|  | Τσεσμετζής Εμμανουήλ | | | | Λιβαδειά αυθημερόν | |
|  | Δήμου Ιωάννης | | | | Ο Δήμαρχος Λεβαδέων | |
|  | Αποστόλου Ιωάννης | | | |  | |
|  | Σάκκος Μάριος | | | | ΙΩΑΝΝΗΣ .Δ. ΤΑΓΚΑΛΕΓΚΑΣ | |
|  | Νταντούμη Ιωάννα | | | |
|  | Μερτζάνης Κων/νος | | | |
|  | Γιαννακόπουλος Βρασίδας | | | |
|  | Σαγιάννης Μιχαήλ | | | |
|  | Πούλου Γιώτα | | | |
|  | Πούλος Ευάγγελος | | | |
|  | Καπλάνης Κων/νος | | | |
|  | Καράλης Χρήστος | | | |
|  | Κοτσικώνας Επαμεινώνδας | | | |
|  | Αρκουμάνης Πέτρος | | | |
|  | Μπράλιος Νικόλαος | | | |
|  | Τσιφής Δημήτριος | | | |
|  | Καραμάνης Δημήτριος | | | |
|  | Χέβα Αθανασία (Νάνσυ) | | | |